पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण तेजी से अपना पांव पसारता जा रहा है। इसका सीधा असर कई विभागों के कार्यों पर देखने को मिल रहा है। बढ़ते मामलों की रफ़्तार को देखते हुए कई विभागों की कार्य व्यवस्थाएं बदल दी गई हैं। ऐसे में बिजली विभाग ने भी कोरोना को लेकर नई व्यवस्था लागू कर दी है। जिसके तहत अब स्पॉट बिलिंग नहीं होगी बल्कि रजिस्टर्ड मोबाइल नंबर पर मिस्ड कॉल के जरिये उपभोक्ता सभी जरूरी जानकारी ले पाएंगे। कार्यपालक अभियंता अनिल कुमार ने बताया कि कोरोना संक्रमण को देखते हुए बिजली विभाग ने मई महीने से स्पॉट बिलिंग बंद कर दी है।
अब उपभोक्ताओं को अपने रजिस्टर्ड मोबाइल नंबर से 7666008833 नंबर पर मिस्ड कॉल कर जानकारी लेनी होगी। विभाग विशेष परिस्थिति में ही काउंटर पर लोगों को आने की इजाजत देगा। उन्होंने कहा कि कोरोना का संक्रमण तेजी से बढ़ रहा है और इसमें हर तरह से खतरा है।इस महीने विभाग स्पॉट बिलिंग नहीं करेगा।ऐसे में बिजली का बिल औसत खपत पर आधारित बिल किया जाएगा। यह कोरोना के कारण किया जा रहा है। संक्रमण का खतरा हर तरफ है।
संक्रमण को लेकर बरती जा रही है पूरी सतर्कता
विभाग के कर्मचारियों से लेकर उपभोक्ता तक की सुरक्षा को ध्यान में रखते हुए विभाग काम कर रहा है।उन्होंने कहा कि उपभोक्ता अपने रजिस्टर्ड मोबाइल नंबर से 7666008833 नंबर पर मिस्ड कॉल कर बिजली बिल का जानकारी ले सकते हैं या फिर वह sbpdcl.co.in पर ऑनलाइन बिल देख सकते हैं। कार्यपालक अभियंता ने लोगों से अपील किया है कि लॉकडाउन के दौरान बिजली का बिल जरूर जमा करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn